ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
10 ก.พ. 2559

สรุปภาวะตลาดภาคเช้า : ปัจจัยต่างประเทศยังกดดัน – SET ยังโดน Sentiment ลบจากตลาดต่างประเทศ โดยเฉพาะตลาดหุ้นญี่ปุ่น และยุโรปที่ปรับลงแรง รวมถึงการอ่อนตัวของราคาน้ำมันดิบ กระตุ้นแรงขายในกลุ่มพลังงาน กดดัน SET ในช่วงที่ตลาดยังดูเหมือนหาปัจจัยหนุนไม่เจอ ทั้งนี้ SET ปิดตลาดที่ระดับ 1,299.18 จุด -4.78 จุด หรือ -0.4% ด้วยมูลค่าซื้อขายที่ระดับ 1.4 หมื่นลบ. กลุ่มหลักพลังงาน และแบงก์ กดดันตลาด ปิดลบ -1.1% และ -0.6% ตามลำดับ ส่วน ICT ประคองตลาด ปิดบวก +0.6% ด้านตลาดภูมิภาค ส่วนใหญ่ยังปิดในช่วงตรุษจีน ส่วนที่เปิดก็อยู่ในแดนลบ โดยเฉพาะนิคเคอิดำดิ่งต่อลบไปกว่า -4%
กลยุทธ์ที่แนะนำ : ช่วงบ่าย: Upside ดูจำกัดที่ 1,300-1,305 จุด และมีแนวโน้มอ่อนตัวลง โดยหากต่ำกว่า 1,295 จุด จะเป็นสัญญาณที่ชัดขึ้น และมีแนวรับถัดไปที่ 1,285 จุด ส่วนประเด็นสำคัญ ติดตามคืนนี้ สำหรับวันแรกของถ้อยแถลงประธานเฟดต่อสภาคองเกรส สำหรับแนวโน้มดอกเบี้ยของสหรัฐ ท่ามกลางความกังวลต่อภาวะเศรษฐกิจโลก และตลาดการเงินในช่วงนี้ ซึ่งคาดเป็นปัจจัยที่มีอิทธิพลต่อตลาด กลยุทธ์ การเก็งกำไรช่วงนี้ เหมาะกับผู้รับความเสี่ยงได้สูง โดยมีหุ้นแนะนำตามสัญญาณเทคนิค ได้แก่ RCI (รับ 3.08 ต้าน 3.46 Cut 2.98)
 